NOTĂ DE FUNDAMENTARE
la proiectul de decizie „Cu privire la modificarea Deciziei Consiliului raional Ștefan Vodă nr. 8/3 din 28 noiembrie 2023 cu privire la inițierea constituirii comisiilor consultative de specialitate ale Consiliului raional Ștefan Vodă”



Elaborarea proiectului de decizie este determinată de modificările intervenite în componența nominală a Consiliului raional Ștefan Vodă, ca urmare a demisiei consilierilor raionali Vadim Cociu și Mihail Talchig și a validării mandatelor de consilier raional ale supleanților, prin Hotărârea Comisiei Electorale Centrale nr. 4659 din 28 iulie 2026 și Hotărârea nr. 4662 din 4 august 2026.
În acest context, se impune actualizarea componenței nominale a comisiilor consultative de specialitate ale Consiliului raional Ștefan Vodă, prin substituirea consilierilor menționați cu noii consilieri raionali, în vederea asigurării funcționării corespunzătoare a comisiilor și a exercitării atribuțiilor acestora.
Proiectul de decizie prevede modificarea anexei la Decizia Consiliului raional Ștefan Vodă nr. 8/3 din 28 noiembrie 2023, prin substituirea următorilor membri ai comisiilor consultative de specialitate:
· în Comisia pentru agricultură, industria alimentară, ecologie, construcții, drumuri, transport și dezvoltarea teritoriului, consilierul raional Vadim Cociu este substituit cu consilierul raional Gavril Lazarev;
· în Comisia pentru buget, finanțe, economie, raporturi patrimoniale, cooperare transfrontalieră și integrare europeană, consilierul raional Mihail Talchig este substituit cu consilierul raional Nicolae Rusu.
Modificările propuse vizează exclusiv actualizarea componenței nominale a celor două comisii consultative de specialitate, fără modificarea atribuțiilor acestora.
